Historia do Colexio Calasanz PP Escolapios A Coruña\nBHISTORIA DO COLEXIO\n2014 - O COLEXIO CUMPRE 50 ANOS\nNa década dos cincuenta xorde a idea de estender a presenza escolapia por Galicia, pois, pechado Celanova antes da guerra civil, quedaba reducida á cidade de Monforte de Lemos. É esta comunidade a que loita en favor da fundación; até 1964, gobernando a Provincia o P. Agustín Turiel, non callou o intento. O reitor da comunidade de Monforte, Esteban Trasfogueiro, asesorado polo P. Alfonso Díez e recibindo poderes para buscar e adquirir terreos, elixe máis de dez mil metros cadrados por un valor superior ao cinco millóns e medio de pesetas nos arredores da cidade.Unha pequena comunidade chega e abre as súas escolas nuns locais provisionais da rúa ou paseo de Ronda, nº 54. Era o mes de outubro. O proxecto inicial do novo colexio era ambicioso: tras adquirir terreos complementarios pénsase en «unha cidade dos raparigos» que albergue a máis de 2.000 alumnos, dos cales 400 fosen internos; nunha igrexa de base circular con capacidade para toda a poboación escolar; nun grandioso salón de actos; nuns campos e instalacións deportivas adecuadas ao colexio previsto. A necesidade de construír por etapas, o cambio sociolóxico, os problemas educativos que podían xurdir de tal masificación foron as causas da redución do proxecto primitivo. A obra do arquitecto D. Andrés Fernández-Albalat Lois centrouse en 5.498 metros cadrados, cuxa primeira fase foi entregada en 1965: un edificio alongado, de dúas plantas, aulas de grandes ventás, amplo recibidor, iluminación natural nos corredores con lucernarios naturais. O Ministerio de Educación habilitábao para 1.200 escolares. A inauguración oficial tivo lugar o 6-1-1967.\nDESENVOLVEMENTO.- Posteriores edificacións e modificacións. As primeiras construcións complementarias ao colexio foron un polideportivo cuberto, con todas as dependencias propias e a separación da residencia dos relixiosos do edificio escolar. Poucos anos despois procédese ao valado do perímetro colexial, a pavimentación da entrada e a semente de piñeiros no bosque. A finais do setenta reconvértese o amplo recibidor, sacando del a capela e a instalación do típico «cruceiro galego» .\nEVOLUCIÓN PEDAGÓXICA.- Unha dificultade que sufriu o centro naceu dos múltiples cambios nos reitores e directores por razóns máis que xustificadas, o que repercutiu no mantemento dunha unidade e liña de traballo. No entanto, dende os primeiros anos atendeuse á preparación do profesorado con diversos cursos impartidos polo ICCE, ao seguimento dos alumnos dende o mesmo instituto a nivel académico e psicolóxico. No campo pastoral nos primeiros anos setenta e tres sacerdotes diocesanos atendían aos alumnos. E nese empuxe inicial continuou nos anos posteriores. No curso 1973-1974 creouse o INTER-COU mixto coas relixiosas Xosefinas; e en 1977-1978 o BUP mixto coas Calasancias, que rexentan o veciño centro escolar. A Asociación de Pais de Familia data de 1972, sendo o seu primeiro presidente D. Gilberto Quiroga Franco, quen posúe a distinción da carta de irmandade. Dous datos finais merecen citarse: primeiro, a publicación da Historia de Coruña, orixinal do P. Juan Martínez Villar; segundo, o accidente automobilístico de 1977 en que perde a vida o P.David Sierra e outros escolapios sufriron graves contratempos. Nos últimos anos hanse ir salvando os desniveis dos terreos creando fermosos parterres, preparáronse varias canchas de baloncesto e unha nova nave polideportiva\nPAIS SUPERIORES NAS PRIMEIRAS DÉCADAS\nEsteban Morillo 1964\nAlfonso Díez 1968\nFidel Rodríguez 1970\nNicolás Díaz 1971\nPedro Martínez 1974\nManuel González 1976\nAntonino Rodríguez 1978\nEugenio Cano 1979\nHIMNO CALASANZ: PICA AQUÍ\nNo curso 2013-2014 e parte do seguinte celebramos o noso 50 aniversario con diversas actividades e celebracións:\nDOCUMENTAL 50 ANOS\nVe o documental realizado por José A. Martínez Quintanilla, profesor no colexio e antiguo alumno, coa colaboración da Comunidade Educativa e Relixiosa e antiguos alumnos. Está narrado e conducido por o alumno de Bacharelato , Mikel Iríbar, hoxe xa ex-alumno.


Situación económica Ames - Grupo Municipal Popular do Concello de Ames\nSituación económica Ames\nO Goberno socialista de Ames fracasa na xestión económica, sendo incapaz de executar o orzamento e incumprindo a regra de gasto\nAínda que os socialistas contan con máis de 25 millóns de euros para gastar, non os planifican nos orzamentos e “tiran de caixón” incumprindo a regra de gasto\nO goberno socialista non foi quen de xestionar os 8.107.804 euros do pasado ano 2018, quedando no “caixón” máis da metade deste importe que privou a Ames das múltiples necesidades que ten\nO Alcalde Miñones, tras renovar na Concellería de economía aos “Podemitas”, vai en camiño doutro ano “nefasto” para a economía de Ames, que superará incluso, ao do pasado ano\nAmes, 11 de outubro de 2019\nSegundo o último barómetro do Centro de Investigacións Sociolóxicas, un de cada tres cidadáns considera que a situación económico será peor de aquí nun ano; e unha porcentaxe, o 33%, que se situará ao mesmo nivel que no período 2008-2013.\nA realidade é que xa comeza a entreverse unha desaceleración na economía do conxunto do país, así, a cifra do paro deste pasado mes de agosto, foi a peor dos últimos 9 anos. Tamén entrou en recesión a industria, por primeira vez dende 2013; e o gasto comeza a ser motivo de preocupación. Un gasto que parece non preocupar ao goberno socialista de Ames, a pesar de que dende hai tempo os diferentes informes de intervención municipal están alertando sobre o mesmo.\nTal e como indica a información sobre a execución do orzamento municipal do ano 2018, o Concello de Ames non cumpriu co principio da regra de gasto: un mecanismo que serve para controlar o equilibrio das finanzas municipais e que ten como principal obxectivo manter o gasto dentro das marxes dos ingresos habituais. Desta forma, anque os ingresos se incrementen excepcionalmente nun período expansión económica, o gasto non se pode incrementar na mesma contía ao non ser os ingresos habituais, senón excepcionais. Ese exceso de ingresos acumúlase así, con vistas a períodos de recesión como o que se está a anunciar.\nAmes non cumpriu coa regra de gasto no pasado ano 2018, e non está a cumprila no que levamos de 2019; polo que nada parece indicar que vaia rematar este ano cumprindo; segundo manifestou a intervención municipal nos últimos informes emitidos.\nE mentres a veciñanza de Ames volta estar preocupada por un futuro incerto, os socialistas de Ames miran cara outro lado e continúan inmersos nun ciclo de gasto descontrolado; xerando gastos sen a correspondente consignación orzamentaria; non contando, por tanto, co seu correspondente e necesario respaldo orzamentario.\nAlgo, que para os Populares resulta incomprensible, xa que o Concello dispón dun orzamento de máis de 25 millóns euros, que os socialistas non son capaces de executar, como xa demostraron o pasado ano 2018. Un feito que provoca que as Concellerías realicen gastos sen ter a citada consignación orzamentaria e, polo tanto, “boten a man” ao remanente líquido de tesourería, do que este ano xa empregaron máis de 700.000 euros.\nAsemade, o Concello de Ames, nin conta cun plan económico-financeiro no que se recollan acordos de non dispoñibilidade de determinados créditos, así como outras medidas de contención do gasto que garantan o cumprimento da regra de gasto; nin foron quen de adoptar medida algunha de contención que permita que a 31 de decembro se cumpra coa citada regra de gasto.\nPero toda esta mala práctica respecto á falta de planificación e previsión, non solo afecta ao incumprimento da regra de gasto, senón que tamén afecta negativamente ao principio de estabilidade orzamentaria. De continuar o goberno socialista por esta senda, o presente exercicio, 2019, pecharase sen estabilidade orzamentaria en Ames.


Jataí News: Mineiros - PASSEIO ECOLOGICO\nMineiros - PASSEIO ECOLOGICO\nNESTE DOMINGO, DIA 20, TEM PASSEIO ECOLÓGICO NO PARQUE NACIONAL DAS EMAS.\nSAIDA ÀS 6 HORAS DA MANHÃ DA PORTA DO CAT DE MINEIROS-GO, À AVENIDA ALESSANDRO MARCHIÒ, 169 - CENTRO.\nPosted by Gideone Rosa on julho 18, 2014


600 x 800 Recuerdos felices - Amanecer de fondo - Imágenes de fondo\nRecuerdos felices - Amanecer de fondo - 600x800 Fondos de pantalla para su descarga gratuita\n600 x 800 Vertical; 600*800. Fondo de pantalla fotos: Gratis fondos de escritorio fondos de pantalla + Libre de células de teléfono fondos de pantalla descarga. Usted puede descargar y utilizar estos cuadros absolutamente libremente como fondos de pantalla para tu ordenador, tableta o teléfono inteligente. Presentado por: Mujeres-Rusas.RussianWomen.club\nHermoso amanecer - recuerdos felices · amanecer de fondo · gratis fondos de escritorio fondos de pantalla · libre de células de teléfono fondos de pantalla descarga · · imágenes de la pantalla descarga gratuita · 600 x 800 · 600*800 · 600x800 · fondos de pantalla · 600-800 · 600 * 800 · 600 - 800 · 600/800


Reunión da Comisión de Coordinación do Tribunal de Cuentas e os Órganos de Control Externo | Consello de Contas\nHome » Reunión da Comisión de Coordinación do Tribunal de Cuentas e os Órganos de Control Externo\nA Comisión de Coordinación dos presidentes do Tribunal de Cuentas e dos Órganos de Control Externo das Comunidades Autónomas (OCEx) celebrou o pasado luns a súa reunión semestral, mediante videoconferencia.\nDurante esta xornada, os presidentes debateron sobre as medidas adoptadas para organizar a xestión interna das súas Institucións e a execución dos traballos no período de vixencia do estado de alarma acordado con motivo da crise do COVID-19. Destacouse o esforzo realizado para adaptar a este contexto a actividade dos seus órganos de goberno e do persoal, optándose por un sistema xeneralizado de traballo non presencial, a celebración de reunións virtuais e a obtención e o intercambio de información a través de procedementos electrónicos. Os presidentes mostráronse satisfeitos dos resultados obtidos durante esta situación extraordinaria, na que as Institucións seguiron operando con regularidade, responderon con axilidade na implantación das adaptacións precisas, continuaron desenvolvendo as súas actividades e aprobaron informes de fiscalización, que foron remitidos ás Cortes Xerais e aos parlamentos autonómicos.\nEvidenciouse o valor da aposta decidida que veñen realizando as Institucións fiscalizadoras pola modernización e a implantación das Tecnoloxías da Información, e que lles permitiu afrontar con celeridade e eficacia esta situación extraordinaria, reiterándose a vontade de continuar neste empeño.\nAsí mesmo, os presidentes abordaron as medidas que, á vista da evolución da crise sanitaria e da flexibilización das disposicións acordadas, están a planificarse en cada unha daquelas para a reincorporación do persoal, no seu momento, aos centros de traballo, o que se levará a cabo de maneira progresiva e graduada e con todas as garantías atendendo ás recomendacións sanitarias.\nNa reunión, púxose de manifesto como a pandemia do COVID-19 expón grandes desafíos e está a requirir unha forte implicación das administracións públicas, o que xera, á súa vez, un gran impacto na xestión e no gasto público.\nDestacouse a relevancia que neste contexto adquiren as funcións de control que as institucións fiscalizadoras teñen atribuídas, e cuxo exercicio redundará na transparencia e na rendición de contas da xestión desta crise. É un deber e un compromiso destas institucións manterse atentas aos novos retos e aos asuntos emerxentes, e atender ás demandas dos parlamentos e da sociedade, reforzando os controis de legalidade, financeiros e operativos, buscando novas solucións e recomendando medidas que, desde o ámbito da normativa ou das prácticas de xestión, redunden na mellora da xestión.\nAs actuacións fiscalizadoras relacionadas coa xestión das medidas adoptadas polas entidades públicas con motivo da crise sanitaria do COVID-19 que leven a cabo polo Tribunal de Cuentas e por cada un dos OCEx, incluiranse oportunamente nos seus respectivos programas de traballo. Devanditos programas elabóranse atendendo ás áreas de risco que se identifiquen na xestión pública e procuran atender a ámbitos de actualidade.\nA situación xerada polo COVID-19 fai que a colaboración e a coordinación de actuacións das institucións de control externo resulten especialmente relevantes para evitar duplicidades ou lagoas no control e para procurar que este sexa máis eficiente e amplo en todo o territorio nacional. O intercambio de información sobre os respectivos programas de fiscalización, a definición de estratexias e enfoques compartidos, o establecemento de criterios e ferramentas comúns e o mantemento dun fluxo continuo de comunicación contribúen a facer máis efectivo o traballo realizado por cada unha delas no exercicio das súas competencias.


Compraventa de entradas de música en Ourense. Reventa de entradas · ocio.pinbo.es\nEntradas de música. Venta y reventa de entradas de música en Ourense.\nOURENSE Aficiones y ocio Entradas y billetes Entradas Entradas de música\nel 25/09/2017 en Entradas de música Ourense (Ourense)\nVenta y reventa de entradas de música en Ourense.\nEncuentra entradas de música en Ourense a los mejores precios. Compra-venta y reventa de entradas de música sin intermediarios desde casa.


As mulleres pararon na bisbarra - Lindeiros\nAs mulleres pararon na bisbarra\nBy Lindeiros on\t 9 Marzo, 2018 Bisbarra\nBisbarra, 9 de marzo do 2018 – As mulleres pararon tamén na bisbarra e reivindicaron os seus dereitos. Non só iso se non que en tódolos concellos fixéronse actos para visibilizar o Día Internacional da Muller.\nA continuación un pequeno resumo dalgunhas das concentracións e das actividades que as mulleres, e os que as apoian, fixeron na bisbarra de Compostela.\nNo concello de Ames as mulleres que traballan no concello, as da corporación e todos os que se quixeron sumar, concentráronse diante da sede municipal e leron o manifesto feminista polo 8 de marzo\nO Centro de Información a Muller de Boqueixón impulsou a creación dun mural feito por nenas e nenos do concello que foi exposto este 8 marzo como conmemoración do Día da Muller\nAs traballadoras do concello de Brión tamén pararon de 12 a 14 horas e concentráronse diante do consistorio. As da gardería, ante a imposibilidade de facer quendas que permitiran rotar nos paros, decidiron poñer pancartas diante da escola e recibiron o apoio do pais.\nUn cento de persoas participaron no CPI de Ponte Carreira na iniciativa Retrato de Muller. Repartíronse unhas follas entre as nenas e os nenos e os cativos tiñas que facer un debuxo e escribir unha frase sobre unha muller para eles relevante.\nLousame inaugurou unha exposición coas 35 imaxes participantes no concurso de fotografía Eu tamén traballo, nun acto no que se deu lectura a un manifesto en prol da igualdade\nA Asociación de Mulleres de Melide organizou un programa na radio municipal polo que foron pasando mulleres do concello e no que se reivindicou, con conversas distendidas, o papel da muller na sociedade\nA Asociación de Comerciantes de Ordes, ACORDES, foi a encargada de convocar unha concentración diante do concello a que se sumaron moitas mulleres e homes da vila.\nBisbarra Día da Muller muller\nDerrotas do Santiago Futsal en Manzanares e o Noia Portus Apostoli en Murcia


O vicepresidente primeiro da Xunta, Alfonso Rueda, mantivo esta mañá no Real Club Náutico de Sanxenxo un primeiro encontro co Consello Executivo do Clúster Turismo de Galicia\nO vicepresidente primeiro da Xunta, Alfonso Rueda e novo responsable da carteira de Turismo na Xunta de Galicia mantivo esta mañá un primeiro encontro co órgano directivo do Clúster Turismo de Galicia, o Consello Executivo, cos que se fixo unha primeira toma de contacto coa entidade representante do sector turístico galego. Ambos, Clúster Turismo de Galicia e Xunta coincidiron en destacar un obxectivo común que é potenciar a marca Galicia como destino seguro e facelo aínda mais competitivo. O titular da Vicepresidencia primeira tras manter a reunión co Cluster, indicou que son os mellores interlocutores a ter nestes momentos xa que engloban os diferentes sectores que compoñen a gran industria que ten o turismo en Galicia.\nO presidente do Clúster, Cesáreo Pardal, pola súa banda, tamén destacou tanto a boa sintonía que se estableceu entre a administración autonómica e o sector durante este tempo e a importancia de seguir apostando por Galicia como destino seguro. Neste sentido, o presidente puxo de manifesto a preocupación do sector ante a situación que afronta nos próximos meses, tras unha difícil campaña deste ano, e a relevancia do próximo Ano Santo.\nNeste sentido, Alfonso Rueda, nesta primeira reunión coa directiva do Clúster indicou que nestes momentos aúnar forzas é o camiño a seguir xa que Galicia ten que seguir ofrecendo un turismo de calidade, un turismo seguro para seguir sendo referentes no turismo a nivel nacional e internacional.\nRueda detallou que “nun verán no que Galicia se situou no conxunto de España como un destino seguro, nun verán no que ofreceu un turismo que sen perder calidade asegurou tranquilidade, agora temos que seguir adaptándonos para que isto non se perda e afrontar unha segunda parte”.\nA folla de ruta a seguir ten un claro obxectivo que é a reactivación e dinamización deste sector con medidas como as postas xa en marcha polo Goberno galego, como o Plan de Reactivación, onde uno os alicerces é o programa “Galicia Destino Seguro”, que potencia os valores que distinguen á nosa comunidade e que neste contexto actual, aínda cobran mais relevancia, como son a nosa natureza, a nosa paisaxe, as nosas praias, o noso interior, os litorais, a enogastronomía ou o Camiño de Santiago.\nFinalmente, Alfonso Rueda fixo especial fincapé en “que en xaneiro comeza o Xacobeo 2021, que mesmo nestas circunstancias ten que ser unha oportunidade historia para Galicia e para o seu turismo, polo que debemos seguir traballando para aproveitar todo o seu potencial”.


PÉS ESPIDOS » maratón\nmaratón16 Dec 2008 07:48 a.m.\nadolescencia tardía and basado en feitos reais and maratón10 Set 2008 01:45 p.m.\nner– vio- sa\nbasado en feitos reais and maratón09 Set 2008 08:17 a.m.\nson a súa prolongación.\nbasado en feitos reais and maratón and saudade02 Xuñ 2008 03:38 p.m.\nDiscurso acto de graduación da Promoción de Tradución e Interpretación 2002-2007. Vigo, 1de xuño de 2007\nFagamos unha pequena viaxe no tempo… Por un momento intentade vervos hai cinco anos… Os 18 acabados de facer. Un verán de descanso despois do estrés e a criba da selectividade. Onde estabades? Facer a matrícula e papeleos varios. Poñer un pé no Cuvi por primeira vez. Para a maioría foi con Papá e Mamá, contentos e orgullosos de nós, a súa prole, facendo algo de proveito das nosas vidas, comezando a loitar polo noso futuro. Os que deixamos casa, amigos e cidade tivemos que buscar piso ou residencia. Eses nervios, aquela ilusión! A primeira noite lonxe de casa. Tampouco é que fosen tantos quilómetros, pero dentro de nós, sen entender ben porqué, invadíanos a emoción de saber que comezabamos a voar sós, sen axuda de ninguén; algo irrepetible que se dá só unha vez na vida.. E si, na teoría todo é moi bonito… Pero a realidade creo que nos colleu a todos bastante por sorpresa. Fixemos o que nunca antes fixéramos: coidar de nós mesmos. E que é iso? Pois experimentar nas artes culinarias, comprobar a nosas dotes á hora de limpar baños ou que tocase, non ter que dar explicacións de nada do que fas ou deixas de facer, vivir sen horarios, saber de memoria as ofertas do súper, administrar os cartos con mestría para que sempre che sobre algo para saír, obrigarnos a ser responsables e ir a clase cando tes un mal día…, coller a gripe e que as nosas nais non estivesen para facernos unha sopiña ou pornos o termómetro. Xa sei que poden parecer pequenas cousas ou mesmo parvadas… Pero estas pequenas cousas, eses detalles aos que nunca lle damos o valor que merecen son os que pouco a pouco nos ensinaron o que é levar unha vida case de adultos. Non é nada fácil atopar o equilibrio entre gozar da xuventude e facer o que debes e, crédeme, compre caer moitas veces para atopalo.\nPor suposto, non poderemos esquecer xamais as interminables xornadas de clases, os exames compartidos, exames que non sabes como aprobaches e exames para os que te mataches e non aprobaches, os nervios e o estrés de febreiro e xuño. Aquí hai máis dun e dunha tiveron pesadelos con algún profesor ou profesora. Algunha que outra materia que se che resiste. Traballos de grupo, dialogar, facer uso da diplomacia , aprender a ceder, aprender a defender a túa postura sen pisar a ninguén. Traballos míticos como o de Terminoloxía… Madrugadas acabando encargos, consultando polo Messenger (bendito invento!!). Necesitar axuda e dar axuda. A lei de Murphy e as impresoras e ordenadores que se estragan xusto o día de entregar algún traballo. E entre unha cousa e a outra, entre viaxes no VITRASA, no tren, no Monbus e conversas banais sobre temas académicos ou saídas nocturnas, pouco a pouco fomos recoñecendo a aquelas persoas que se convertirían nas nosas amizades. Digo recoñecer porque eu son das que cre que os amigos non se fan, recoñécense. E que papel tan importante xogou a amizade en todos estes anos!! Víronnos rir, víronnos chorar, víronnos gañar e perder, viron o mellor de nós e a nosa peor cara. E aínda así non se afastaron… Cantas fotos, cantas anécdotas, cantos recordos, cantos sorrisos quedan gravados para sempre na nosas retinas.\nE ben, se xa é difícil subir a clase ás nove da mañá, en pleno inverno, diluviando, hacinados como ovellas dentro dos VITRASA, independentemente do noso estado de ánimo, imaxinade o que é facelo mentres tes a teu pai hospitalizado porque acaban de operalo de cancro, ou que o teu mozo/a, esa persoa que durante catro anos foi a luz da túa vida pois… dun día pra outro di que non che quere, que se acabou o amor; ou que túa avoa leva máis de dous meses na UCI e a cousa non pinta moi ben, ou que estamos en outono e xa sabes que túa nai non vai aguantar ata o Entroido… Pechade os ollos e imaxinádeo. Lembrádeo. A que parece que foi onte? Soa duro, durísimo, pero é a pura e dura realidade. Estas só son unhas poucas das nosas historias porque nestes cinco anos ningún de nós se salva de ter subido ao Cuvi algunha vez co corazón ferido e cheo de dor. Profesores incluídos. Ninguén. E nós, sempre querendo pasar desapercibidos entre nós. Ser un máis, unha máis do montón, ser case invisibles. Somos tan diferentes… pero á vez tan iguais. Se nos pinchan todos sangramos da mesma maneira. O que pasa que todos temos de medo de nós mesmos e dos demais. Pasámonos toda a vida aprendo a disimular, aprendendo a arte de que non se nos note como nos afectan as cousas, levantando muros invisibles para protexernos que máis tarde ou máis cedo teremos que derrubar… É inevitable! Edúcannos para ser illas, pero en verdade só podemos arquipélagos.\nPasan os días, as semanas, as viaxes en bus, tren, cargar con maletas, mochilas e apuntes, pasan as estacións, os cursos, os anos… Cinco anos. E chegamos a este momento, a este instante máxico. A hoxe. Canto cambiamos todos!!!\nDe súpeto xa non son teus pais os que che acompañan ao médico… es ti quen vai con eles e sen saber como nin cando, nin porqué, comezas a coidalos, a mimalos, a protexelos do paso tempo e dos seus propios medos. O día que te dás conta é cando empezas a mirar cara atrás e ves que o rápido que voaron estes anos… A inxenuidade, esa inocencia coa comezaches a carreira. Descubriches que para namorarse só fai falla unha mirada e que pola contra, para deixar de amar fan falla 19 días e 500 noites, como diría Sabina, que dicir QUÉROTE é o máis bonito que lle podes dicir a alguén. Facer loucuras, cousas que nunca lle confesaches a ninguén, nin ao teu mellor amigo. Comprobar que nos mentiron, que non todo é branco ou negro. Tamén hai outras cores: días verdes, azuis, vermellos, amarelos, días rosas. Aprender que se caes sete veces o mellor que podes facer é érguete oito ou as que fagan falla. Ter o valor de preguntarte que é o que realmente queres e buscas na vida… Ter o valor de loitar polos teus soños. Vivir cos pés na terra: pensar no futuro laboral, en que non vas vivir do aire, nin de teus pais eternamente, nin dos soños… e non renunciar a eles, porque só podemos ser felices perseguindo os nosos soños. Si, podedes chamarme cursi, pero é así.\nE xa para rematar, dicirvos que o mellor destes cinco anos non son estas paredes, nin todo o que aprendemos e nós ensinaron nelas, nin sequera todos os obstáculos que tivemos que superar para chegar aquí… O mellor destes cinco anos fomos NÓS!\nbasado en feitos reais and maratón08 Xan 2008 10:57 p.m.\nhoxe foi un día de merda… just a perfect day\nbasado en feitos reais and maratón12 Set 2007 09:46 p.m.\ndóeme a cabeza… mañá remato os exames…\nbasado en feitos reais and maratón03 Xuñ 2007 05:59 p.m.\nestaba nerviosa. non me importou que se me notase. falei co corazón na boca. todo o que vivín, todo o que aprendín da vida, do amor, das dificultades, toda esa maxia na que eu creo… espinme por dentro e por fóra. era eu, só eu. Aultre Narai. sorrínlles e perdinme. rían e eu sabía que estaba en casa, confiaba neles. saborei cada palabra que dixen como se fose o meu derradeiro día no planeta. riron e choraron. non puiden ver a cara de ningún deles, pero sentíao.\nrematei emocionada e aparteime do atril e do micro. romperon a aplaudir como cando rompen as olas contra os cons en Fisterra, ou unha tormenta no verán. estremecín. tremín baleira (dérallo todo a eles) e baixei a mirada tímida. outra vez a nena pequena. póñense de pé o equipo decanal, e logo Chori, a primeira, e o resto dos meus compañeiros de promoción, e o resto do salón de actos. e só me vén unha palabra á cabeza para intentar describir: abrumada…, completamente abrumada…\nun dos mellores momentos da miña vida\nb.s.o. and delirando and maratón09 Feb 2007 11:58 p.m.\na arte de vivir sen paraugas aínda que diluvie. e non tusir polas noites. a arte de ofrecer só o que é xusto e necesario. e dar o abrazo imprescindible. a arte de vivir pegada a uns vidros mirando como se manchan durante 24h. e ver todo o que os demais non ven. a arte de non preocuparse e ocuparse. e facer sorrir cando é todo é cabeza perdida…\naí foi cando acabei café con leite e me dei conta de que estaba na cafeta da facultade e que quedaba menos de sesenta minutos para o derradeiro de febreiro. e tiven moitas ganas de escribir por detrás dos apuntes. escribir con rotuladores de cores e empapelar a o edificio con palabras. pechei os ollos un instante e deixei que chovese dentro. deixei que se inundase, que as mesas flotasen, que a auga chegase ao teito. e vin como os poucos que estábamos alí buceábamos como peixes de cores. e bailar baixo a auga. e silvia sonando de banda sonora.\nescuchar las palabras sin que se me dirijan. y mezclarme viajera con todas las manos. y rozar sin reparo todas las mejillas.\nmergullo sincronizado, respirar polas branquias das puntas do cabelo. flotar coma unha alga, ingravidade.\n10 minutos máis e estou sentada na parte máis alta da clase, na esquina. vixío a todos. tan lonxe da porta que se me fai eterno o camiño ata chegar onda a profesora pra pedirlle que me deixe ir ao baño. e saír correndo, voando, p a r a n d o o t e m p o. ese segundo no que estiven máis preto de ser tradutora, máis ca nunca. quizais o único momento da miña vida en que realmente o fun. a melodía de 56 pares de mans pasando follas de diccionario apágase dulcemente mentres acabo o exame. a sorte xa está botada.\nadolescencia tardía and maratón07 Feb 2007 02:24 p.m.\ncase me dá algo cando o vexo entrar pola porta do salón de actos. e non quero contar xa cando vexo que se senta case detrás de min e que o seu marabilloso olor chega ata o meu nariz… mmmmmmmmmm\nonte non choveu no cuvi, eran eu babeando…\nb.s.o. and basado en feitos reais and maratón and persoal01 Feb 2007 01:46 a.m.\nnormalmente é raro que comente algo da carreira aquí (por que será?). máis que nada pra non botar a pacer a lingua e acabar ofendendo a algún profesor (por ganas non é… ) do que dependeu/depende/dependerá algunha nota. e aparte diso porque non me gusta falar das cousas que non me gustan (acabo de darme conta). son as dúas da madrugada e teño os miolos saturados e non me sae nada de xeito cando escribo porque levo todo o día arriba facendo algo da miña vida, como diría o rei. e non, non penses mal, non me estou a queixar. aprendín moitas cousas que non están nos apuntes que moitas veces me prestaron porque eu non ía a clase. si, culpable, porque non me gusta e son negada para a tradución. estou contenta porque aínda que haxa días malos (poucos) sempre hai alguén con quen compartir sorrisos, xa sexa no piso, nas clases ou tomando un coffee. son doctora honoris causa en corazóns e almas.\nVigo, non é Atenas, nin a Pedra, pero ten a moitas persoas e momentos que me atarán de por vida a ela. o que tiña que ser o derradeiro ano, o máis duro, está a ser o mellor de todos. libereime dos desexos, dos soños, das grandes aspiracións, das apariencias. non sei se o teño todo, ou case todo, se fracasei ou non, se me quedan cousas por alcanzar, se son intelixente, parva ou o que. estou ben comigo e con todo e todos os que me rodean. non, non é conformismo. é aceptación, o meu equilibrio.\nimaxina saber que pase o que pase non hai día que deixes de sorrir…\ndoces soños, hoxe estou agotada.\n[b.s.o: o novo de Bloc Party]


Os senadores do PP lucense reclaman ao Goberno central un plan contra a exclusión financeira no ámbito rural |\nHome Política Os senadores do PP lucense reclaman ao Goberno central un plan contra a exclusión financeira no ámbito rural\nLugo, 25 de abril de 2021. Os senadores do PP lucense reclaman ao Goberno central a través da Cámara Alta un plan contra a exclusión financeira no ámbito rural ante a desaparición de sucursais bancarias nos concellos menos poboados e que, polo tanto, afecta especialmente á provincia de Lugo. Os populares explican que “a regulación do sistema financeiro é unha competencia estatal, polo que é o Goberno central o que debe encargarse de impulsar todas as medidas que sexan necesarias para evitar a exclusión financeira, particularmente nas zonas do rural lucense”.\nOs populares esíxenlle medidas ao Goberno de Pedro Sánchez ante “o desmantelamento dos servizos bancarios, especialmente no rural,” un proceso iniciado coa dixitalización dos servizos e a reestruturación do sector debido á crise financeira do 2008 que se acelerou coa crise sanitaria provocada pola covid-19.\nOs senadores do PP apuntan que “esta situación prexudica á nosa provincia porque conta cunha poboación envellecida que, en moitos casos, non está familiarizada coa realización de trámites telemáticos e, polo tanto, tampouco co uso de servizos financeiros online”. É dicir, “xera situacións de exclusión especialmente para os máis maiores”, explican.\nOs populares tamén lembran que “a perda de servizos bancarios contribúe a incrementar o desemprego e obriga ás persoas traballadoras da bancaa reivindicar o mantemento dos seus postos de traballo”, engaden.\nImplicación da Xunta coa universalidade dos servizos bancarios en Galicia\nOs senadores do PP de Lugo poñen como exemplo as medidas impulsadas dende o Goberno galego, a pesar de non dispoñer de tódalas competencias na materia, e en colaboración coas entidades bancarias co obxectivo de promover que toda a poboación, con independencia do seu lugar de residencia, teña acceso aos servizos financeiros e bancarios. É dicir, “que os servizos bancarios sexan universais e, en consecuencia, se evite a exclusión financeira”.\nTrátase de distintas actuacións coma campañas informativas, asesoramento e formación en materia de servizos financeiros ás persoas consumidoras. Así mesmo, a Xunta propuxo recentemente unha iniciativa baseada na instalación, mantemento e posta en funcionamento de caixeiros automáticos nas dependencias municipais co fin de facilitar que toda a poboación galega teña acceso aos servizos financeiros nos seus lugares de residencia. Os senadores apuntan, neste sentido, que“a orografía da provincia e a dispersión da poboación implica que moitos lucenses deban desprazarse quilómetros para facer xestións bancarias ou algo tan sinxelo como sacar diñeiro do banco”.


Pontevedra pon en marcha esta semana unha nova campaña de control da poboación urbana de gaivota - 21 Noticias\nPontevedra pon en marcha esta semana unha nova campaña de control da poboación urbana de gaivota\n13/05/2020 Redacción Pontevedra Deje un comentario\nO servizo contratado por sétimo ano consecutivo á empresa especializada Larus Control por máis de 18.000 euros inclúe o control da pomba común nas prazas de España e A Ferrería\nOs técnicos da empresa especializada Larus Control porán en marcha nestes días unha nova campaña de control das poboacións urbanas de gaivota patiamarela e pomba común. O servizo, que ten carácter gratuíto e que foi contratado pola Concellería de Desenvolvemento Sostible e Medio Natural de Pontevedra grazas a un investimento de 18.126 euros, adaptarase este ano aos condicionantes da crise sanitaria da Covid-19, co establecemento dun protocolo de seguridade específico nas visitas aos edificios afectados.\nAsí, á hora de acceder aos tellados dos inmobles para retirar niños de gaivota patiamarela, os técnicos de Larus Control adoptarán diversas medidas de prevención, entre elas, acudir provistos de elementos como mascarillas, pantallas de protección, luvas e xeles desinfectantes, coa finalidade de evitar contaxios tanto entre os residentes como entre os\npropios traballadores. Segundo precisa o concelleiro de Desenvolvemento Sostible, Iván Puentes, a campaña de control de nidificación das especies silvestres, que se realiza por sétimo ano consecutivo no concello de Pontevedra, inaugurarase este venres 15 “coas chamadas de verificación previa aos afectados”, comezándose xa coas intervencións sobre o terreo “a partir do vindeiro luns 18 de maio”.\nO edil socialista lembra que o servizo “pretende acadar unha mellora na calidade de vida dos cidadáns, efectuando unha correcta xestión da poboación destas aves para previr e evitar o crecemento desmesurado das mesmas e a aparición de posibles pragas e problemas de salubridade pública, ao tempo que se asegura o benestar destas especies”.\n“Os principais obxectivos -explica Puentes- son a redución e desprazamento das poboacións de aves que colonizaron o medio urbano, facendo uso do mesmo para alimentarse dos residuos e sobras xerados e empregando os tellados para establecer as súas zonas de crianza. Esta situación motiva problemas para os cidadáns, ruídos, malos olores, desperfectos nas cubertas e ventás e incluso ataques ao ser humano”.\nDe 250 parellas de gaivota en 2014 a 121 en 2019\nEntre os anos 2014 e 2019, grazas ao mantemento no tempo do servizo prestado por Larus, o Concello de Pontevedra conseguiu reducir de xeito substancial os seus problemas de superpoboación de gaivota patiamarela, pasando das máis de 250 parellas censadas no ano 2014 ás 121 rexistradas na tempada de crianza de 2019. Tal e como apunta o responsable da empresa, Juan Fraga, o plan de actuación “consistirá nun estudo poboacional inicial das gaivotas que empregan o medio urbano durante a época reprodutiva e da súa distribución na cidade”. “O estudo dará comezo nestes días -subliña o experto- e complementarase cunha campaña de retirada de niños, o que proporcionará unha referencia exacta do problema xerado no concello”.\nFraga asegura que os técnicos de Larus finalizarán as tarefas de control dos tellados con problemas no mes de agosto, “realizando un mínimo de dúas visitas a cada tellado para impedir o nacemento das postas”. As intervencións serán protagonizadas por equipos de dous profesionais, que se desprazarán ata os inmobles para realizar unha revisión ocular da cuberta afectada e retirar os niños atopados e o seu contido (ovos, polos).\n“Posteriormente -engade Juan Fraga- levarase a cabo o mesmo procedemento cun mes de diferencia entre visitas”. Deste xeito, conséguese desactivar a capacidade reprodutora das gaivotas patiamarelas, que acadan a súa madurez neste eido en ciclos de entre tres e catro anos e que, en moitos casos, emigran a Pontevedra dende espazos naturais próximos nos que existe unha superpoboación e unha competitividade enorme, como o Parque Nacional das Illas Atlánticas. Os niños de gaivota adoitan a conter uns tres ovos, dos que dous polos soen saír adiante e un deles acada a madurez, producíndose un repunte de exemplares cada catro anos.\nUn vello estudo feito público en 1986 situaba a poboación de gaivotas en Pontevedra en 50 parellas, o que pon de manifesto o notable incremento que se deu en anos posteriores por unha especie de ave que, como sinala Juan Fraga, “aproveita sempre o que os humanos lle ofrecen: antes eran os restos da pesca, agora o lixo e os ‘pinchos’ das terrazas”. Non obstante, as campañas de control fixéronlles mudar incluso as súas tendencias á hora de asentarse na cidade, sendo inicialmente a zona vella a área máis conflitiva (alí se rexistrou a primeira colonia), ampliando posteriormente o seu territorio cara ao ensanche e escollendo o extrarradio nos últimos anos.\nBatidas para retirar ata 300 exemplares de pomba común\nÁ vez que se desenvolve o servizo de control da gaivota patiamarela, Larus tamén porá en marcha un específico para a pomba común, que terá como espazo de actuación esencial os contornos das prazas de España e A Ferrería. Neste caso, a campaña traducirase nunha retirada e desparasitación de exemplares adultos, soltando en ámbitos naturais alonxados de núcleos urbanos aqueles que non supoñen un risco de salubridade e sacrificando os restantes.\nO edil do PSOE fai fincapé na necesidade de manter este tipo de controis, ao existir “edificios moi antigos, que funcionan practicamente como pombais incontrolados”.\nO concelleiro de Desenvolvemento Sostible afirma que, ademais de actuar en base a protocolos de prevención contra a Covid-19, os técnicos contan coa preceptiva autorización da Xunta de Galicia. O socialista roga “a máxima colaboración tanto dos veciños afectados como dos cidadáns en xeral que detecten algún problema, xa que desta cooperación dependerá en gran medida a obtención duns óptimos resultados”.\nCategory: GALICIA, Pontevedra\tTags: medio natural, pontevedra, slider\n« El Defensor del Pueblo urge a crear servicios de inspección en las residencias ante las carencias destapadas por el coronavirus\n¿Se acabó el ir de rebajas? Sanidad prohíbe “acciones comerciales” en las tiendas »


cativos: marzo 2020\nTraballamos na casa 4º, 5º e 6º\nOla, grazas a todos por facer as actividades que vos propoño. Xa sabedes que son voluntarias e sei que non todos podedes imprimir, moito ánimo que esto logo vai pasar.\nSeguimos repasando a María.\nComo sabedes a relixión está moi presente na arte ao longo da historia.\nA actividade de esta semana é que fagades unha pequena investigación: buscar cadros e esculturas famosas que teñan como protagonistas momentos da vida da Nai de Xesús.\nPodedes facer unha versión do cadro que máis vos guste.\nDe estos que vos poño, sabedes quen os pintou? non deixedes de ver o vídeo para saber cantos cousas hai que analizar nun cadro. Boa semana a todos.\nComo se chama este cadro?\nEsta semana celebramos o domingo o DÍA DA NAI.\nPara os cristiáns este mes de maio é moi importante pois nel lembramos especialmente a Nai de Xesús: María.\nNeste vídeo que atopei podedes ver os momentos da súa vida que aparecen no evanxeo.\nA actividade que vos propoño esta semana é que fagades un debuxo, unha carta ou algunha manualidade na que lle lembredes a vosa nai e as vosas avoas o moito que as queredes e o importante que son nas vosas vidas.\nSemana do 20/04/ 2020- 25/04/2020\nComo esta semana celebramos o DÍA DO LIBRO, pensei que sería bo que lembrárades a importancia e valor que teñen os 73 libros que forman a BIBLIA.\nLembra e imprime si podes estas fichas, colorea cada familia de libros dunha cor distinta.\nSemana do 13/04/ 2020- 17/04/2020\nDende este Domingo os cristians celebramos a Pascua.\nÉ para nós a festa máis importante xa que celebramos que Xesús Resucitou.\nDura cincuenta días, ata o día de Pentecostés no que celebramos que os apóstolos recibiron a forza do Espíritu Santo e foron por todo o mundo anunciar a mensaxe de Xesús.\nLee despacio esta mensaxe do Papa Francisco para entender mellor o que significa a RESURRECCIÓN DE XESÚS.\nEn este tiempo, el Señor resucita en cada uno de los enfermos que, sin la compañía de sus seres queridos, luchan por superar la enfermedad. En el personal sanitario, que con su entrega arriesga su vida por salvar la de otros, y que trasladan a los enfermos el calor de sus familias durante su convalecencia.\nEl Señor resucita en cada casa donde habita la soledad; en las residencias de ancianos; y también en las cárceles. En los que permanecen en albergues y centros de acogida. En las familias que pierden sus ingresos en estas circunstancias dramáticas.\nEl Señor resucita en los que ahora trabajan con dedicación y afán; en los voluntarios; en los que ofrecen su hombro; en los que dan lo que tienen, en los que pacientemente permanecen en su casa.\nEl Señor resucita allí donde tan reconfortantes son las palabras de aliento y tan necesario el consuelo; donde una voz cálida y cercana abriga de calor humano el aislamiento de enfermos y la soledad de quienes ya partieron. El abrazo fraterno de Cristo resucitado alcanza a padres, hijos, hermanos, amigos… que no pudieron mirar sus rostros ni despedirse.\nEl Señor resucita en cada uno de nosotros. Por eso con nuestro corazón y en nuestra mente celebramos la Pascua. Y lo hacemos con el recuerdo de todos y cada uno de los que perdimos.\nLo hacemos confiados en la persona de Jesucristo, que resucitado ha vencido a la muerte.\nLas campanas suenan este Domingo para anunciar la resurrección y la esperanza.\nFai un pequeno resumo do texto e escribe a túa opinión.\nNa última frase o Papa convida a todas as igrexas do mundo a tocar as campás para lembrar que Xesús RESUCITOU.\nNesta ficha que vos propoño coloreade o campanario e copiade a frase que máis vos guste tamén podedes buscar fotos das persoas que están axudando e loitando por que esta pandemia do coronavirus remate. (Os que non teñades impresora sempre podedes copiar a man ou descargar e abrir con PAINT e facer as fichas no ordenador.)\nSemana do 6/04/ 2020- 11/04/2020\nImos repasar o que sabemos da Semana Santa completando estas fichas.Os que non teñades impresora sempre podedes copiar a man ou descargar e abrir con PAINT e facer as fichas no ordenador.\nA información está nos EVANXEOS e si vos parece tamén podedes ver esta película que nos presenta un bo resumo.\nAquí tedes tamén fichas de colorear por si queredes facer unha POSTAL DE PASCUA\nPublicado por Cativos\nTraballamos na casa 1º e 2ºe 3º.\nXa sabedes que estamos repasando cousiñas moi sinxelas , hoxe tocalle aos amigos de Xesús, lembrades como se chamaban?\nAquí tedes unha ficha para completar os nomes de cada un.\nAo mellor é difícil de colorear, eu propóñovos que fagades un debuxo de cada un e poñades o nome debaixo, Seguro que queda precioso. Boa Semana\nComo vedes tamén lle gustaba pasear co seu fillo por iso vos propoño esta ficha para que vos debuxedes felices a carón da vosa nai. Abaixo tedes unha canción para lembrar a vida de María.\nPero o máis importante para esta semana é que lle lembredes a vosa nai e as vosas avoas o que as queredes con un debuxo ou un agasallo feito por vos.\nAquí tedes algúns exemplos que me mandaron Alejandro, Iker e Miguel, Cñlaudia e Paula.\nComo esta semana celebramos o DÍA DO LIBRO, pensei que sería bo que lembrárades a importancia e valor que ten para os cristiáns a BIBLIA.\nAquí tedes unha canción que cantamos na clase, por si vos apetece este baile, FELIZ SEMANA💪💓💓💓\nÉ para nós a festa máis importante xa que celebramos que Xesús Resucitou. Mira este vídeo para lembrar como foi, e despois fai un debuxo e colorea as fichas .\nBusca as diferencias e colorea\nSemana do 6/04/ 2020- 10/04/2020\nImos celebrar a Semana Santa.\nNesta semana os cristiáns lembramos os últimos días de Xesús para dar lugar a PASCUA , NA QUE CELEBRAMOS QUE XESÚS RESUCITOU.\nPropoñovos unha ficha para completar e dúas de colorear coas que podedes facer unha postal de Pascua ou decorar as vosas ventás.\nSi non tedes impresora sempre podedes copiar a man ou descargar e abrir con PAINT e facer as fichas no ordenador.\nson debuxos fáciles.\nEtiquetas: Traballo na casa, Traballo para infantil e Primaria\nTraballamos na casa manualidades e fichas para infantil e primaria.\nSeguimos no mes das flores, é tempo de lembrar a nai de Xesús. Aquí tedes unhas flores que podedes facer con plastilina ou con cousas que tedes na casa.\nBoa semana a todos 💗💗💗💗\nAtopei estas postais que podedes elaborar para as vosas nais e avoas.\nAtopei esta sinxela postal que podedes elaborar coa silueta das vosas mans e facerlle un agasallo a alguén que queredes. Boa semana a todos 💗💗💗💗\nXa pasou a SEMANA SANTA e agora estamos na Pascua, este tempo dura 50 días nos que podedes poñer os vosos adornos de Pascua.\nPropóñovos que fagades un CIRIO PASCUAL.É unha vela que se encende nestas datas e que simboliza a ledicia dos cristiáns.\nPodedes facer esta de colorear ou algunha manualidade eu atopei estas que me gustaron ...\nVai empezar a Semana Santa, é unha festa moi importante para todos os cristiáns.\nCelebramos que XESÚS RESUCITOU.\nPodedes facer unha árbore de Pascua e colorear ovos ou inventalos vos\nTodo vai ir ben.\nAquí tedes o vídeo que editamos para animarnos nestes días que quedamos na casa.\nComo sabedes moita xente está a facer un arco da vella como símbolo de esperanza.\nLembrade a historia da Noé , todos estaban metidos na arca ata que por fin saiu o arco da vella e puideron voltar a vida de antes. Nós tamén estamos esperando debuxa unha arca coa túa familia dentro. Aqui che mando un vídeo para que lembres a historia.\nPodedes tamén facer estas fichas. Tedes como vos digo sempre tres opcións:\n1. Debuxar nun folio ou libreta a arca.\n2. Descargar e imprimir con axuda dun adulto.\n3. Garda a imaxe e abre a ficha con paint e colorea.\nE si queredes tamén atopei esta manualidade para decorar\nAquí tedes os traballos que me vades mandando, seguide así\nEtiquetas: 5º e 6º., Traballamos casa 4º, Traballo na casa, Traballo para infantil e Primaria\nUnha peli para lembrar as ensinanzas de Xesús\nAgora podes facer un debuxo do milagre que máis che gustou ou colorear as fichas seguintes.\nDescargar a ficha , imprimir e pintar.\nDescargar a ficha e abrirla co programa paint do teu ordenador e pintala.\nPasade boa semana!!!\nPara 1º, 2º, e 3º\nPara 4º %º e 6º\nEtiquetas: Traballo na casa\nPara estes días que temos que quedar na casa aqui podedes atopar actividades e páxinas que vos poden resultar interesantes e divertidas.\nIrei actualizando todas as semanas. Grazas polos vosos traballos!!!\n4º, 5º, e 6º\nEloi e Xoel\nSara Fdez 1º\nEloi , Silvia e Sonia\nPaula e Ainé\nTraballamos na casa manualidades e fichas para in...\nTraballamos casa 4º\nTraballo para infantil e Primaria